b'\n_START_ARTICLE_\nJakub Petru\xc5\xbe\xc3\xa1lek\n_START_SECTION_\nSeurajoukkueura\n_START_PARAGRAPH_\nPetru\xc5\xbe\xc3\xa1lek on kotikaupunkinsa joukkueen HC Litv\xc3\xadnovin kasvatti. H\xc3\xa4n on pelannut vuodesta 2003 alkaneen p\xc3\xa4\xc3\xa4sarjauransa aikana yhteens\xc3\xa4 31 T\xc5\xa1ekin Extraligan ottelua, kaikki Litv\xc3\xadnovin riveiss\xc3\xa4 ja tehnyt niiss\xc3\xa4 tehot 1+1=2. Viimeksi h\xc3\xa4n pelasi Extraligassa kaudella 2005\xe2\x80\x9306. New York Rangers varasi Petru\xc5\xbe\xc3\xa1lekin yhdeks\xc3\xa4nnell\xc3\xa4 kierroksella vuonna 2004. H\xc3\xa4n pelasi kaksi seuraavaa kautta OHL:ss\xc3\xa4. Toisesta kaudestaan 2005\xe2\x80\x9306 h\xc3\xa4n pelasi osan Litv\xc3\xadnovissa._NEWLINE_Petru\xc5\xbe\xc3\xa1lek pelasi kaudet 2006\xe2\x80\x932009 NHL-joukkue Carolina Hurricanesin organisaatiossa. H\xc3\xa4n edusti p\xc3\xa4\xc3\xa4asiassa Carolinan farmijoukkuetta AHL:n Albany River Ratsia, jossa pelasi 77 ottelua kaudella 2008\xe2\x80\x932009 ja teki pisteet 19+35=54. Petru\xc5\xbe\xc3\xa1lek pelasi my\xc3\xb6s saman kauden aikana kaksi NHL-ottelua Carolinassa._NEWLINE_SM-liigaseura Lukko teki Petru\xc5\xbe\xc3\xa1lekin kanssa sopimuksen toukokuussa 2009. Petru\xc5\xbe\xc3\xa1lek pelasi Lukossa kaksi kautta, ja teki niiden aikana 84 pistett\xc3\xa4 114 runkosarjaottelussa. Kev\xc3\xa4\xc3\xa4ll\xc3\xa4 2011 h\xc3\xa4n oli voittamassa SM-pronssia. Seuraavaksi kaudeksi h\xc3\xa4n siirtyi KHL:n Amur Habarovskiin. Petru\xc5\xbe\xc3\xa1lek oli saanut muitakin tarjouksia KHL-seuroilta, mutta h\xc3\xa4n p\xc3\xa4\xc3\xa4tti valita Amurin, koska sit\xc3\xa4 valmensi SM-liigasta tuttu Hannu Jortikka._NEWLINE_Ensimm\xc3\xa4isell\xc3\xa4 kaudellaan Amurissa Petru\xc5\xbe\xc3\xa1lek teki 50 pistett\xc3\xa4 ja oli koko liigan pistep\xc3\xb6rssin kuudes. Seuraavalla kaudella h\xc3\xa4net myytiin 31 ottelun j\xc3\xa4lkeen Dinamo Moskovaan. Petru\xc5\xbe\xc3\xa1lek oli tehnyt kuitenkin jo 33 pistett\xc3\xa4.\n_START_SECTION_\nMaajoukkue\n_START_PARAGRAPH_\nPetru\xc5\xbe\xc3\xa1lek on pelannut yhdet sek\xc3\xa4 alle 18-vuotiaiden- ett\xc3\xa4 alle 20-vuotiaiden MM-kilpailut. H\xc3\xa4n voitti alle 20-vuotiaiden MM-pronssia vuonna 2005.'